"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 4 TSHIMOLOLO YA GO KWALA DITENG/DIKGOPOLO/DIKGONO TSHIMOLOLO YA MOKWALO: Ditirwana tsa letsatsi le letsatsi mo dirutweng tsotlhe tsa Puo le tsa dirutwa tse dingwe. Ditirwana tse di latelang tsa botsweretshi le tsa mosako wa mmino ke ditšhono tse di siametseng go tlhabolola dikgono tsa motsamao wa mesifa e mennye. • Tlhabolola dikgono tsa mesifa e mennye go tiisa mesifa ya seatla. • Tshameka motshameko wa raeme, o e diragatse ka menwana. • Dirisa sekere go sega bokafantle jwa ditshwantsho, dipopego jj. • Tshameka motshameko wa go kapa kgetse ya dinawa, dikgwele, dikgwele tsa pampiri jj. le go bopa ditshwantsho a dira dipaterone tsa maemo a a kwa godimo ka dikheraeyone. • Dira ka bobedi kgotsa o le mongwe o bope ditlhaka ka go dirisa dikarolo tsa mmele. • Bopa ditlhaka o pente ka menwana, maratšhe a go penta, dikheraeyone tsa mafura jj. • Gatisa bofakantle jo bo bonolo jwa ditshwantsho, dipaterone le maina a bona mo ntlheng e e simololang le dintlhatshupo tse di kwadilweng, di nepagetse, di bontshiwa mo ditlhakeng. • Kopolola dipaterone mo botong ya ditlhomelwa, mafoko le ditlhaka mo pampireng • Tshwara kheraeyone ka nepo o bontsha gore ke letsogo lefe le o le dirisang (go bontsha letsogo le le maatla la gago, moja/molema) • Bopa ditlhakannye tse dingwe ka nepo k.g.r. go simolola le go feleletsa mo lefelong le le siameng. Tshimololo ya mokwalo: • Thala ditshwantsho go fetisa molaetsa ka ga maitemogelo a gago o dirise se jaaka se o simololang go kwala ka ga sona: Ka thuso ya morutabana, tlatsa ka lefoko kgotsa ka polelo mo setshwantshong • Kopolola ditlhaka le dinomore go tswa mo tikologong ya phaposi fa a kwala • Tlhaloganya gore go kwala le go thala ke dilo tse pedi tse di farologaneng le go simolola go kopolola ditlhaka le dinomore go tswa mo tikologong ya phaposi ka maiteko a gago a go kwala : dira jaaka e kete o kwala ditlhaka tse di tlhakatlhakaneng le mokwalo wa sediko/o o sa buisegeng wa bana ba ba ithutang go kwala • Diragatsa mokwalo mo maemong a go tshameka: Sekao, kwala manaane • Kwala ka kelotlhoko o lebile melawana ya dintlhatshupo: kwala go tswa kwa molemeng go ya kwa mojeng, kwa godimo go ya kwa tlase mo tsebeng • Kopolola mokwalo go tswa mo tikologong fa go tshamekwa jaaka go kwala matshwao go tswa mo dipapatsong. • Tsaya karolo mo go kokoanyeng dikakanyo tsa buka ya mo phaposing. • Dirisa didiriswa tsa go kwala ka go itshepa le ka tokologo: dikheraeyone le diphensele Go dira ka mafoko • Kgobokanyo ditshwantsho tsa mafoko a a rumisanang jaaka, ana, ona, ena, ina. • Kopolola dipolelo le mafoko a makhutshwane a a kwadilweng ke morutabana. • Supa tlhaka kgotsa diphatlha mo magareng ga mafoko a a kwadilweng jaaka maina a bona kgotsa mafoko a a tlwaelegileng mo bukeng. • Neelana ka dipolelo mo mokwalong wa mo phaposing: morutwana o a bitsa fa morutabana ena a kwala. • Dirisa mareo jaaka ‘tshimologo’, ‘mmele’, ‘bokhutlo’, ‘modumo’, ‘lefoko’, ‘tlhaka’, ‘raeme’. 52 PEGELO YA PHOLISI YA KHARIKHULAMO LE TLHATLHOBO"